wickkiey/tamil-wikipedia-markdown huggingface dataset:
# மாத்தூர், சிமோகா மாவட்டம்


**மாத்தூர்** (**Mattur** or **Mathur**) கர்நாடகா மாநிலத்தின் சிமோகா மாவட்டத்தின் நிர்வாகத் தலைமையிடமான சிமோகா நகரத்திலுருந்து 8 கிமீ தொலைவில் அமைந்த கிராம ஊராட்சி ஆகும். இக்கிராமத்தினர் சமசுகிருத மொழியை அன்றாட பயன்பாட்டில் பயன்படுத்துகின்றனர். மாத்தூர் கிராமத்தில் இராமர் கோயில், சிவன் கோயில் மற்றும் லெட்சுமி கேசவர் கோயில் உள்ளது.  

இரட்டை கிராமங்களான மாத்தூர் - **ஹோசஹள்ளி** மக்கள் அன்றாட பயன்பாட்டில் சமசுகிருத மொழியை பயன்படுத்துகின்றனர். இதனால் இவ்விரண்டு கிராமங்களையும் ஒன்றாகக் கருதுவர்.  

இவ்விரண்டு கிராமங்களில் கன்னட மொழியுடன், சமசுகிருத மொழியை வட்டார மொழியாக அனைவராலும் பயன்படுத்தப்படுகிறது.  
மாத்தூர் கிராம மக்களில் பெரும்பாலான, ஏறத்தாழ 5,000 நபர்கள் சமசுகிருத மொழியை பேசவும், எழுதவும், படிக்கவும் செய்கின்றனர்.
# ஒன்னுக்குறுக்கி நாகமுனீசுவரர் சுவாமி கோயில்



**ஒன்னுக்குறுக்கி நாகமுனீசுவரர் சுவாமி கோயில்** தமிழ்நாட்டில் கிருஷ்ணகிரி மாவட்டம், ஒன்னுக்குறுக்கி என்னும் ஊரில் அமைந்துள்ள சிவன் கோயிலாகும். இக்கோயிலில் அருகில் உள்ள மலை நாகமுனீசுவரர் மலை என அழைக்கப்படுகிறது.  

## வரலாறு
ஒரு காலத்தில் ஒன்னுக்குறுக்கி கிராமத்தில் முனேகவுடு என்பவர் வேளாண்மை செய்தும், கல்நடைகளை வளர்த்தும் வாழ்ந்துவந்தார். இவரது மாடுகளில் ஒன்று பால்கறக்காமல் இருப்பதைக் கண்டு, அது மேய்ச்சலுக்குப் போகும்போது அதைப் பின்தொடர்ந்து சென்று பார்த்தார். அப்போது அந்த மாடு ஒரு புற்றின் அருகில் சென்று புற்று கண்ணில் பால் சொரிந்ததையும், அந்தப் பாலை அதில் இருந்த ஒரு நாகம் அருந்துவரைக் கண்டு ஆச்சர்யம் அடைந்தர். அன்று அவரது கனவில் தோன்றிய சிவபெருமான் தானே நாகத்தின் வடிவில்வந்து காட்சியளித்ததாக கூறினார். இதைக் கண்டு மகிழ்ந்து அந்தப் பசுவை சிறப்பாக வளர்த்து வந்தார். இந்நிலையில் அந்தப் பசுமாடு திடீரென இறந்துவிட்டது. இதைக் கண்டு மிகவும் வருந்திய முனேகவுடு இறைவனை வேண்டி. நீ எனக்கு காட்சியளித்தது உண்மையாக இருந்தால் இப்புற்று மண்ணே மருந்தாகி பசுமாட்டை உயிர்ப்பிக்க வேண்டும் என வேண்டினார். அதிலிருந்து மூன்றுபிடி மண்ணை பசுமாட்டின் மீது துவினார். உடனே பசுமாடு உயிர்பெற்று எழுந்தது. இந்த அதிசயத்தைக் கண்ட மக்கள் அந்தப் புற்று உள்ள இடத்தில் கோயில் கட்டி வணங்கத் துவங்கினர் என கூறப்படுகிறது.  

## கோயில் அமைப்பு
இக்கோயில் கிழக்கு நோக்கிய வாயிலைக் கொண்டுள்ளது. கோயிலின் முன்பு கருடக் கம்பம் அமைந்துள்ளது. கோயிலின் இடப்புறம் திருக்குளம் உள்ளது. கருவறையில் நாகமுனீசுவரர் ஐந்து தலை நாகம் குடைபிடித்த நிலையில் அமர்ந்து உள்ளார். கோயிலில் விநாயகர், சுப்பிரமணியர் போன்றோரின் சிலைகள் மற்றும் நவக்கிரகங்களும் பிரத்திடைச் செய்யப்பட்டுள்ளன.  
## திருவிழாக்கள்
ஒவ்வொரு திங்கள். வெள்ளி, ஞாயிற்றுக் கிழமைகளில் சிறப்பு வழிபாடுகள் நடத்தப்படுகின்றன. மாசி மாதம் தேர்த் திருவிழா பதினாறு நாட்கள் சிறப்பாக நடத்தப்படுகிறது.  
## அமைவிடம்
தேன்கனிக்கோட்டையில் இருந்து 15 கிலோமீட்டர் தொலைவில் உள்ள ஒன்னுக்குறுக்கியில் இக்கோயில் உள்ளது. இந்த ஊருக்கு தேன்பனிக்கோட்டை மற்றும்கெலமங்கலம் ஆகிய ஊர்களில் இருந்து பேருந்து வசதி உள்ளது.
# தமிழ்நாடு வளர்ச்சி மையங்களின் பட்டியல்

தமிழ்நாடு மேம்பாட்டு நிர்வாகமானது தமிழ்நாட்டின் கிராமப்புற பகுதிகளில் உள்ள பஞ்சாயத்து ஒன்றியங்கள் அல்லது தொகுதிகள் வழியாக செயல்படுத்தப்படுகிறது. இந்த பஞ்சாயத்து ஒன்றியங்களின் கீழ் கிராம பஞ்சாயத்து கிராமங்கள் உள்ளன. நகர்ப்புறங்களில், மக்கள் தொகை அடிப்படையில் நகராட்சிகள் அல்லது பேரூராட்சிகள் நிர்வாகத்தின் வழியாக செயல்படுத்தப்படுகிறது.  

வருவாய் நிர்வாகம், வருவாய் பிரிவுகள் மற்றும் தாலுகாக்களால் நடத்தப்படுகிறது. இந்த நிர்வாக அலகுகள் மாவட்டத்தின் அடிப்படையில் வகைப்படுத்தப்பட்டுள்ளன. தமிழ்நாட்டில் 32 மாவட்டங்கள் உள்ளன,  ஒவ்வொரு மாவட்டமும் வருவாயை நிர்வகிப்பதற்காக  வருவாய் பிரிவுகளாக பிரிக்கப்பட்டுள்ளன, இவை மேலும் தாலுகாக்களாக பிரிக்கப்பட்டுள்ளன. ஒவ்வொரு தாலுக்களில்  கீழ் வருவாய் கிராமங்கள் பட்டியலிடப்பட்டுள்ளன. இந்த தாலுகாக்களின் தலைவராக தாசில்திலார் உள்ளார்.  

## மேம்பாட்டு நிர்வாகம்
ஒவ்வொரு மாவட்டத்திலும் உள்ள தொகுதிகள் "தமிழக வருவாய் கோட்டங்களின் பட்டியல்" என்கிற தலைப்பில் பட்டியலிடப்பட்டுள்ளது  

**வருவாய் வட்டம்
!align= width=வருவாய் கிராமம்**

| 3 | அரியலூர் | அரியலூர் | 68 |
| --- | --- | --- | --- |
# பாலருவி தொடர்வண்டி


**பாலருவி தொடர்வண்டி** (palaruvi Express) தினமும் தமிழ்நாடு மாநிலத்தின் திருநெல்வேலி சந்திப்பில் இருந்து, கேரள மாநிலத்தின் பாலக்காடு சந்திப்பு வரை இயக்கப்படும் ஓர் விரைவுத் தொடர்வண்டியாகும். இது இந்திய இரயில்வேயால் இயக்கப்படுகிறது. ஆரம்பத்தில் புனலூர் நகரம் வரை இயக்கப்பட்ட இந்தத் தொடர்வண்டி, சூலை 9 2018 அன்று திருநெல்வேலி சந்திப்பு வரை நீட்டிக்கப்பட்டது.  

## பின்னணி
கிழக்குக் கேரளம் பகுதிக்கும், மத்திய கேரளத்துக்கும் இடையே சிறந்த இணைப்பு வசதிகளை வழங்குவதற்காக, ஏப்ரல் 19, 2017 ஆம் ஆண்டு இந்தத் தொடர்வண்டி அறிமுகப்படுத்தப்பட்டது. தினசரி பயணிகள், குறிப்பாக வேணாடு விரைவுவண்டியை நம்பியிருக்கும் அலுவலக ஊழியர்களின் வசதியாக திருநெல்வேலி சந்திப்பு வரை நீட்டிக்கப்பட்டது..
# திருநெல்வேலி - காந்திதம் ஹம்சஃபர் தொடர்வண்டி

**காந்திஹாம் - திருநெல்வேலி ஹம்சாபார் எக்ஸ்பிரஸ்** இந்தியாவின் குஜராத் மாநிலம் காந்திதாம் தொடருந்து சந்திப்பு மற்றும் தமிழ்நாட்டின் திருநெல்வேலி சந்திப்பு இடையே செல்லும் மேற்கு ரயில்வே மண்டலத்தின் ஒரு விரைவு தொடருந்து ஆகும். வாராந்திர அடிப்படையில் 19423/19424 ரயில் எண்களுடன் இயக்கப்படும் என்று அறிவிக்கப்பட்டது.  

16 சூலை 2018 முதல் இவ்வாராந்திர வண்டி எண் 19424 காந்திதாம் தொடருந்து நிலையத்திலிருந்து ஒவ்வொரு திங்கட்கிழமை அன்று மதியம் 1.50 மணியளவில் புறப்பட்டு, திருநெல்வேலியை புதன்கிழமை காலை 11.30 மணி அளவில் அடையும்.  

19 சூலை 2018 முதல் வண்டி எண் 19423 திருநெல்வேலியிலிருந்து ஒவ்வொரு செவ்வாய்க்கிழமை அன்று காலை 7.45 மணிக்கு புறப்பட்டு, காந்திதாம் நகரத்திற்கு சனிக்கிழமை அதிகாலை 5.45 மணி அளவில் சென்றடையும்.  

## வழித்தடமும் நின்று செல்லும் இடங்களும்
| **GIMB** | **காந்திதாம் சந்திப்பு** | --- | 14:00 |  |
| --- | --- | --- | --- | --- |
| ADI | அகமதாபாத் சந்திப்பு | 19:00 | 19:20 |  |
| BRC | வதோதரா சந்திப்பு | 21:04 | 21:14 |  |
| ST | சூரத் | 23:40 | 23:50 |  |
| BSR | வசாய் சாலை | 03:05 | 03:10 |  |
| PNVL | பன்வெல் சந்திப்பு | 04:25 | 04:30 |  |
| RN | ரத்னகிரி | 09:00 | 09:05 |  |
| MAQ | மட்கான் சந்திப்பு | 12:30 | 12:40 |  |
| KAWR | கார்வார் | 13:40 | 13:42 |  |
| MAJN | மங்களூரு சந்திப்பு | 19:30 | 19:40 |  |
| CLT | கோழிக்கோடு | 22:57 | 23:00 |  |
| SRR | ஷோரனூர் சந்திப்பு | 01:10 | 01:20 |  |
| TCR | திருச்சூர் | 02:27 | 02:30 |  |
| ERS | எர்ணாகுளம் சந்திப்பு | 03:55 | 04:00 |  |
| KYJ | காயங்குளம் சந்திப்பு | 05:29 | 05:30 |  |
| TVC | திருவனந்தபுரம் | 07:55 | 08:00 |  |
| NJT | நாகர்கோவில் நகரம் | 09:28 | 09:30 |  |
| **TEN** | **திருநெல்வேலி சந்திப்பு** | 11:30 | --- | } |

## இரயில் பெட்டி வரிசையமைவு

திருநெல்வேலி - காந்திதாம் ஹம்சஃபர் விரைவுவண்டி தொடரந்து நிலையங்கள், ரயில் வேகம் போன்ற தகவல்களைக் காண்பிக்க எல்இடி திரைகள் கொண்ட 3-அடுக்கு ஏசி பெட்டிகள் மற்றும் தூங்கும் வசதி வகுப்பு பெட்டிகளுடன் இயங்குகிறது. மேலும் அறிவிப்பு அமைப்பு, தேநீர், காபி மற்றும் பால் விற்பனை இயந்திரங்கள், பெட்டிகளில் உயிரிகழிவறை உள்ளன.  

19423 திருநெல்வேலி - காந்திதாம் ஹம்சஃபர் விரைவுவண்டி பெட்டி வரிசை.  

| Loco | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| EOG | S3 | S2 | S1 | B1 | B2 | B3 | B4 | B5 | B6 | B7 | B8 | PC | B9 | B10 | B11 | B12 | B13 | B14 | B15 | B16 | EOG | } |
# 1471



**1471** (**MCDLXXI**) பழைய யூலியன் நாட்காட்டியில் ஒரு செவ்வாய்க்கிழமையில் ஆரம்பமான ஒரு சாதாரண ஆண்டாகும்.  

## நிகழ்வுகள்
- மார்ச் 1 &ndash; வியட்நாம் பேரரசர் லே தான் தொங் தலைநகர் சாம்பாவைக் கைப்பற்றி, வியட்நாமின் மத்திய பகுதியில் புதிய பகுதிகளை அமைத்தார்.
- மார்ச் &ndash; ரோசாப்பூப் போர்கள்: யோர்க் வம்ச அரசர் நான்காம் எட்வர்டு இங்கிலாந்து திரும்பி முடியாட்சிக்கு உரிமை கோரினார்.
- ஏப்ரல் 14 &ndash; ரோசாப்பூப் போர்கள்: நான்காம் எட்வர்டு ரிச்சார்டு நெவில் கோமகன் தலைமையிலான லங்காஸ்திரிய இராணுவத்தை தோற்கடித்தார். ரிச்சார்ட் நெவில் இதன் போது கொல்லப்பட்டார்.
- மே 4 &ndash; ரோசாப்பூப் போர்கள்: நான்காம் எட்வர்டு மார்கரெட் மகாராணி மற்றும் அவரது மகன் வேல்சு இளவரசர் எட்வர்டு தலைமையிலான லங்காஸ்திரிய இராணுவத்தைத் தோற்கடித்தார். இச்சமரில் இளவரசர் எட்வர்டு கொல்லப்பட்டார். பின்னர் இங்கிலாந்தின் மன்னர் ஆறாம் என்றி கொல்லப்பட்டார்.
- ஆகத்து 9 &ndash; நான்காம் சிக்சுடசு 212வது திருத்தந்தையாக நியமிக்கப்பட்டார்.
- ஆகத்து 24 &ndash; போர்த்துகல் மன்னர் ஐந்தாம் அஃபொன்சோ மொரோக்கோ நகரமான அர்சீலாவைக் கைப்பற்றினார்.
- ஆகத்து 29 &ndash; மொரோக்கோவின் தாஞ்சியர்சு நகரில் இருந்து குடிமக்கள் வெளியேறியதை அடுத்து அதனை போத்துக்கீசர் கைப்பற்றினர்.
- அக்டோபர் 10 &ndash; சுவீடனின் அரசப் பிரதிநிதிகளின் படையினர் உழவர்கள் மற்றும் சுரங்கத் தொழிலாளர்களின் உதவியுடன், டென்மார்க் மன்னர் முதலாம் கிறித்தியானின் தாக்குதலை சுவீடன் பிரங்கன்பர்க் நகரில் இடம்பெற்ற சமரில் முறியடித்தனர்.
- டிசம்பர் 21 &ndash; சாவோ தொமே மற்றும் பிரின்சிப்பி தீவுகளை போர்த்துக்கீச மாலுமிகள் கண்டுபிடித்தனர்.

## பிறப்புகள்
- மே 21 &ndash; ஆல்பிரெஃக்ட் டியுரே, செருமானிய ஓவியர், கணிதவியலாளர் (இ. 1528)
- பெப்ரவரி 16 &ndash; கிருஷ்ணதேவராயன், விஜயநகரப் பேரரசர் (இ. 1529)

## இறப்புகள்
# போயிசு (அலகு)

**போயிசு** அல்லது **புவாசு** (*poise*, குறியீடு **P**; ) என்பது இயங்கு பிசுக்குமையின் (தனிமானப் பிசுக்குமை) அலகாகும். இது செமீ–கி–செக் அலகுத்திட்டத்தில் தரப்படுகிறது. இவ்வலகு சான் லியனார்டு மரீ புவசெல் என்பவரின் நினைவாகப் பெயரிடப்பட்டது.  

:<math>1~\text{P} = 0.1~\text{kg} {\cdot} \text{m}^{-1} {\cdot} \text{s}^{-1} = 1~\text{g} {\cdot} \text{cm}^{-1} {\cdot} \text{s}^{-1} = 1~\text{dyne} {\cdot} \text{s} {\cdot} \text{cm}^{-2}.</math>  

அனைத்துலக முறை அலகில் (எஸ்-ஐ) இது பிசுக்குமை (Pa⋅s):  

:<math>1~\text{Pa} {\cdot} \text{s} = 1~\text{N} {\cdot} \text{s} {\cdot} \text{m}^{-2} = 1~\text{kg} {\cdot} \text{m}^{-1} {\cdot} \text{s}^{-1} = 10~\text{P}.</math>  

போயிசு பொதுவாக மெட்ரிக்கு முன்னொட்டான *செண்டி-* (*centi-*) உடன் கூறப்படுகிறது. ஏனெனில், நீரின் பிசுக்குமை 20&nbsp;°செ இல் (NTP) 1 சென்Dஇபோயிசு ஆகும். ஒரு செண்டிபோயிசு நூறில் ஒரு போயிசு ஆகும், அல்லது எஸ்.ஐ அலகில் ஒரு மில்லிபாசுக்கல்-செக் (mPa⋅s) (1&nbsp;cP = 10<sup>−3</sup>&nbsp;Pa⋅s = 1&nbsp;mPa⋅s).  

செண்டிபோயிசின் CGS குறியீடு cP. இது சில வேளைகளில் cps, cp, cPs எனவும் எழுதப்படுகிறது.  

திரவ நீரின் பிசுக்குமை 0.00890&nbsp;P (25&nbsp;°செ, அழுத்தம் 1 வம (0.00890&nbsp;P = 0.890&nbsp;cP = 0.890&nbsp;mPa⋅s).
# மஞ்சள் பை

**மஞ்சள் பை** அல்லது **மஞ்சப்பை** என்பது 1980களின் இறுதிவரை பிரபலமாக இருந்த ஒரு வகை துணிப் பை ஆகும். இப் பைகள் ஆழ்மஞ்சள் வண்ணம் கொண்டவையாக இருந்த காரணத்தால் இந்தப் பெயரைப் பெற்றன. இப் பைகள் பெரும்பாலும் துணிக்கடை, மளிகைக்கடை போன்றவற்றில் வாடிக்கையாளர்களுக்கு வழங்கப்பட்டவையாக இருந்தன. மேலும் திருமண தாம்பூலப் பையாக மஞ்சள் பைகளில் மணமக்கள் பெயர் அச்சிட்டு வழங்கி வந்தனர். இதை மளிகைப் பையாகவும் பள்ளிக்கூடப் பையாகவும் பயணப் பையாகவும் பணப் பையாகவும் பலரும் பலவாறு பயன்படுத்தி வந்தனர்.  

இது இரு பக்கங்களிலும் பட்டைகள் அமைக்கப்பட்டிருப்பதாகவும் எளிய பையாகவும் எடையற்றதாகவும் வெறும்பையை கால்சட்டைப் பையில் மடித்து வைத்துக் கொண்டு செல்லக்கூடிய அளவுக்கு இலேசானதாதாகவும் இருக்கும். எண்பதுகளின் இறுதியில் துணிப் பைகளுக்கு மாற்றாக நெகிழிப் பைகள் (polythene bags) பயன்பாட்டுக்கு நுழைந்த பின்னர் இதன் பயன்பாடு நகரப் பகுதிகளில் பெருமளவு குறைந்து, பின்னர் இதைப் பயன்படுத்துவது என்பது நாகரீகமற்றதாக சிலரால் கருதப்படும் நிலை ஏற்பட்டது.  

கிராமங்களில் மட்டும் இப்போதும் ஓரளவு பயன்பாட்டில் இந்தப் பைகள் உள்ளன. கிராமத்து மனிதர்களின் குறியீடாக இந்தப் பையை குறிப்பிடும் விதத்தில் மஞ்சப்பை என்ற பெயரில் ஒரு தமிழ்த் திரைப்படம் வெளியானது. சுற்றுச் சூழல் ஆர்வலர்கள் நெகிழிப் பயன்பாட்டை (plastic) குறைக்கும் விதத்தில் மக்கள் இந்த 'மஞ்சப்பை'யை மீண்டும் பயன்படுத்த வேண்டுமென விழிப்புணர்வுப் பரப்புரை செய்துவருகின்றனர்.
# ஐ. எப். இ. டி. பொறியியல் கல்லூரி


**ஐ. எப். இ. டி. பொறியியல் கல்லூரி** (*IFET Engineering College*) ஆனது, இந்திய மாநிலமான தமிழ்நாட்டின், விழுப்புரம் மாவட்டத்திற்கு உட்பட்ட கெங்கராம்பாளையம் என்னும் ஊரில் உள்ள ஒரு பொறியியல் கல்லூரி ஆகும்.  

## வரலாறு
இக்கல்லூரி 1998 ஆம் ஆண்டு இந்தோ பிரான்சு கல்வி அறக்கட்டளையால் நிறுவப்பட்டது. இதன் சுருக்கமே *ஐ. எப். இ. டி* என இக்கல்லூரிக்கு பெயர் வைக்கப்பட்டுள்ளது. இது அண்ணா பல்கலைக்கழகத்தின் சிறந்த கல்லூரிகளின் தரவரிசைப் பட்டியலில் இடம் பெற்றுள்ளது.  

## நிறுவனம்
இக்கல்லூரியானது அண்ணா பல்கலைக்கழகத்தின் கட்டுப்பாட்டில் இயங்குகிறது. மேலும் தேசிய மதிப்பீடு மற்றும் அங்கீகாரக் கவுன்சிலால் (NAAC) தர அங்கீகாரம் பெற்றது. இக்கல்லூரி ஐஎஸ்ஓ 9001: 2008 சான்றிதழ் பெற்றது. மேலும் இது *ஏ.ஐ.சி.டி.இ., என்.பி.ஏ, புது தில்லி*யின் அங்கீகாரம் கொண்ட கல்லூரி ஆகும்.  

## இருப்பிடம்
இது புதுச்சேரி - விழுப்புரம் தேசிய நெடுஞ்சாலை 45எ இல் அமைந்துள்ளது. இது புதுச்சேரி மாநிலத்தின் எல்லைப்பகுதியில் அமைந்துள்ளது. இக்கல்லூரியில் இருந்து புதுச்சேரி 25 கி.மீ தொலைவிலும், விழுப்புரம் 15 கி.மீ தொலைவிலும் உள்ளது. மற்றும் 5 கி.மீ தொலைவில் வளவனூர் தொடருந்து நிலையம் உள்ளது.  

## தேர்வு முறை
ஒவ்வொரு கல்வி ஆண்டும் இரண்டு பருவங்களாகப் பிரிக்கப்பட்டுள்ளது. ஒவ்வொரு பருவங்களிலும் அனைத்து கோட்பாடு பாடங்களில் மூன்று உள் தேர்வுகளும், மற்றும் ஒரு இறுதித் தேர்வும் இருக்கும். ஆய்வகத் தேர்வுகள் இறுதித் தேர்வை தொடர்ந்து உள் தேர்வாக வைக்கப்படுகிறது. அனைத்துத் தேர்வுகளும் இந்தியாவின் பிற பொறியியல் கல்லூரிகள் போன்றே எழுத்துத் தேர்வுகள் மற்றும் செய்முறைத் தேர்வுகள் முறை வழக்கத்தில் உள்ளது.
# மும்பை சென்டிரல் தொடருந்து நிலையம்



**மும்பை சென்டிரல்** (**Mumbai Central**) மும்பை புறநகர் ரயில்வேயில் அமைந்துள்ள சந்திப்பு நிலையம் ஆகும்.  

9 நடைமேடைகள் கொண்ட மும்பை சென்ட்ரல் நிலையத்தில், 5 நடைமேடைகளிலிருந்து வட இந்தியா மற்றும் மேற்கு இந்தியா நகரங்களுக்குச் செல்லும் தொடருந்துகள் புறப்பட்டுச் செல்கிறது. இதன் பிற 4 நடைமேடைகளை மும்பை புறநகர் ரயில்வே பயன்படுத்திக் கொள்கிறது.  

## சேவைகள்
மும்பை சென்டிரல் தொடருந்து நிலையத்திலிருந்து நாளொன்றுக்கு 24 விரைவுத் தொடருந்துகள் வீதம் புறப்பட்டுச் செல்கிறது.  
- 12227/28 - இந்தூர் துரந்தோ
- 12239/40 - ஜெய்ப்பூர் துரந்தோ
- 12267/68 - அகமதாபாத் துரோந்தோ
- 12901/02 - குஜராத் மெயில்
- 12903/04 - பொற்கோயில் (அமிர்தசரஸ்) மெயில்
- 12921/22 - சூரத் பறக்கும் ராணி விரைவு வண்டி
- 12927/28 - வதோதரா விரைவு வண்டி
- 12933/34 - கர்ணாவதி விரைவுவண்டி
- 12951/52 - மும்பை ராஜதானி விரைவுவண்டி
- 12953/54 - ஆகஸ்ட் கிராந்தி விரைவுவண்டி
- 12955/56 - ஜெய்ப்பூர் அதிவிரைவுவண்டி
- 12961/62 - அவந்திகா விரைவுவண்டி
- 22953/54 - குஜராத் விரைவுவண்டி
- 22209/10 - புதுதில்லி துரோந்தோ
- 22953/54 - குஜராத் அதிவிரைவுவண்டி
- 12009/10 - அகமதாபாத் சதாப்தி விரைவுவண்டி
- 19023/24 - பெரோஸ்பூர் ஜனதா விரைவுவண்டி
- 19015/16 - சௌராஷ்டிரா விரைவுவண்டி
- 59439/40 - அகமதாபாத் பயணிகள் வண்டி (Fast Passenger)
- 12951/52 - புதுதில்லி இராஜதானி விரைவுவண்டி
- 12953/54 - ஆகஸ்டு கிரந்தி இராஜதானி விரைவுவண்டி
- 59023/24 - வல்சாத் (Fast Passenger) பயணிகள் வண்டி
- 12955/56 - ஜெய்ப்பூர் அதிவிரைவு வண்டி
- 22945/46 - ஓகா - சௌராஷ்டிரா மெயில்
- 59441/42 - அகமதாபாத் பயணிகள் ((Fast Passenger) வண்டி
# பெனின் நகரம்


**பெனின் நகரம் (Benin City)** என்பது நைஜீரியாவின் தெற்கில் உள்ள எடோ மாநிலத்தின் தலைநகரம் ஆகும். இது பெனின் ஆற்றில் இருந்து சுமார் 40 கிலோமீட்டர் (25 மைல்) வடக்கிலும், லாகோசில் இருந்து சாலை வழியாக 320 கிலோமீட்டர் (200 மைல்) தொலைவிலும் அமைந்துள்ளது. பெனின் நகரமானது நைஜீரியாவின் ரப்பர் தொழில் மையமாகவும், எண்ணெய் உற்பத்தி தொழில் பகுதியாகவும் உள்ளது. பெனின் நகரின் பூர்வீககுடி மக்களான எடோ மக்கள் எடோ மொழியையும், பிறர் வேறு மொழிகளைப் பேசுகின்றனர். பெனின் நகர மக்கள் எடோ அல்லது பினி என்று அழைக்கப்படுகிறார்கள். இந்த நகர மக்கள் ஆப்பிரிக்க கண்டத்திலேயே ஆடம்பரமான ஆடைகளை அணிபவர்களாக உள்ளனர். மேலும் இவர்கள் அணியும் மணிகள், வளையல்கள், கால் வளையங்கள், மற்றும் கயிற்றணிகள் போன்ற அணிகலன்களுக்காக அறியப்படுகின்றனர்.
# ஓகா


மாநிலத்தில் ஓகா துறைமுக நகரமும், பேட் துவாரகை தீவும்]]  

**ஓகா** (**Okha**), இந்தியாவின் குஜராத் மாநிலத்தின் சௌராட்டிர தீபகற்பத்தில், தேவபூமி துவாரகை மாவட்டத்தில், கட்ச் வளைகுடாவில் அமைந்த நகராட்சியுடன் கூடிய துறைமுக நகரம் ஆகும். ஓகா நகரத்திற்கு தெற்கில் துவாரகை 30 கி.மீ. தொலைவிலும் மற்றும் பேட் துவாரகை தீவு 3 கி.மீ. தொலைவிலும் உள்ளது. 2011ம் ஆண்டின் மக்கள்தொகை கணக்கடுப்பின் படி ஓகா நகரத்தின் மக்கள்தொகை 62,052 ஆகும்.  
## வரலாறு
அம்ரேலி கோட்டத்தில் ஓகா]]  

பிரித்தானிய இந்தியா ஆட்சியில் கெயிக்வாட் வம்ச பரோடா சமஸ்தானத்தின் கீழ், (1721 – 1947) துவாரகை, சோமநாதபுரம் மற்றும் ஓகாவும், இந்திய விடுதலை வரை இருந்தது.  

## பொருளாதாரம்

பாகிஸ்தான் நாட்டிற்கு அருகே அமைந்த ஓகா துறைமுக நகரத்தில் இந்தியக் கடற்படை , இந்தியக் கடலோரக் காவல்படை, இந்திய சுங்கத் துறை மற்றும் குஜராத் மாநில காவல் துறையின் கடலோரக் காவற்படையின் மையங்கள் செயல்படுகிறது. ஓகா அனல் மின் நிலையத்திற்கு தேவையான பழுப்பு நிலக்கரியை இந்தோனேசியாவிலிருந்து ஓகா துறைமுகத்தில் இறக்குமதி செய்யப்படுகிறது. ஓகாவின் முக்கியத் தொழில்கள் மீன் பிடித்தல் மற்றும் சுரங்க உப்பு உற்பத்தியாகும்.  

## மக்கள்தொகை பரம்பல்
2011-ஆம் ஆண்டின் மக்கள்தொகை கணக்கெடுப்பின் படி, ஓகா நகரத்தின் மொத்த மக்கள்தொகை 62,052 ஆகும். அதில் ஆண்கள் 31,999 ஆகவும்; பெண்கள் 30,053 ஆகவும் உள்ளனர். ஆறு வயதிற்குட்பட்ட குழந்தைகள் 8450 ஆகவுள்ளனர். பாலின விகிதம் ஆயிரம் ஆண்களுக்கு 939 பெண்கள் வீதம் உள்ளனர். எழுத்தறிவு விகிதம் 67.59% ஆகவுள்ளது. மக்கள்தொகையில் இந்துக்கள் 68.29%, இசுலாமியர் 31.33%, பிற சமயத்தவர்கள் 0.38% ஆகவுள்ளனர்.  

## போக்குவரத்து
3 நடைமேடைகள் கொண்ட ஓகா தொடருந்து நிலையத்திலிருந்து இராமேஸ்வரம், தூத்துக்குடி, சென்னை, எர்ணாகுளம், வாரணாசி, புரி, சோமநாதபுரம், துவாரகை, ஜெய்ப்பூர், ஹவுரா, குவகாத்தி மற்றும் கோரக்பூர் ஆகிய நகரங்களுக்கு தொடருந்துகள் செல்கிறது.  

ஓகாவிலிருந்து செல்லும் 551 கி.மீ. நீளம் கொண்ட தேசிய நெடுஞ்சாலை எண் 51, துவாரகை வழியாக பவநகரை இணைக்கிறது.  

அருகில் உள்ள விமான நிலையம் 100 கி.மீ. தொலைவில் உள்ள ஜாம் நகரில் உள்ளது.  

## இதனையும் காண்க
- தேவபூமி துவாரகை மாவட்டம்
- துவாரகை
- துவாரகாதீசர் கோயில்
- தேவபூமி துவாரகை மாவட்டம்
- சோமநாதபுரம் சோமநாதர் கோயில்
# அண்டார்ட்டிக்கா மூவலந்தீவு


அண்டார்ட்டிக்கா மூவலந்தீவின் இருப்பிடம்.]]  

**அண்டார்ட்டிக்கா மூவலந்தீவு** (*Antarctic Peninsula*) தென் கோளத்தில் அந்தாட்டிக்கா பெருநிலப்பகுதியின் வடகோடியில் உள்ள பகுதியாகும்.  

ஆடம்சு முனைக்கும் (வெடல் கடல்) பெருநிலப்பகுதியில் எக்லந்து தீவிற்கு தெற்கிலுள்ள ஒரு புள்ளிக்கும் இடையேயான கோட்டிலிருந்து 1,300 கி.மீ. (810 மைல்கள்) பரந்துள்ள இதுவே அண்டார்ட்டிக்காவில் கடல்மட்டத்திற்கு மேலே மிக முதன்மையானதும் மிகப் பெரியதுமானதுமான மூவலந்தீவு ஆகும். இதன் மேல் படந்துள்ள பனிக்கட்டிகளுக்கு கீழே இது பாறைகளாலான தொடர்ச்சியானத் தீவுகளைக் கொண்டுள்ளது. இவற்றைப் பிரிக்கும் ஆழ்கால்வாய்களின் ஆழங்கள் தற்போதைய கடல்மட்டத்தை விட மிகக் கீழானது. தென் அமெரிக்காவின் தென்கோடி முனையான *டியெர்ரா டெல் ஃபுயேகோ*விலிருந்து டிரேக் பாதைக்கு அப்பால் 1,000 கி.மீ. (620 மைல்கள்) தொலைவில் உள்ளது.  

அண்டார்ட்டிக்கா மூவலந்தீவில் தற்போது பல ஆய்வு நிலையங்கள் நிறுவப்பட்டு பல நாடுகள் இறைமை கோரிவருகின்றன. அர்கெந்தீனா, சிலி மற்றும் ஐக்கிய இராச்சியம் உரிமை கோரும் இந்த மூவலந்தீவின் நிலப்பகுதிகளுக்கு பிணக்குகள் எழுந்துள்ளன. இவை எவற்றின் உரிமைகளுக்கும் பன்னாட்டு அங்கீகாரம் வழங்கப்படவில்லை; அண்டார்டிக்கா ஒப்பந்தப்படி இந்நாடுகள் தங்கள் உரிமைகளை நிலைநாட்ட முயல்வதில்லை. இருப்பினும் பிரித்தானிய உரிமையை ஆத்திரேலியா, பிரான்சு, நியூசிலாந்து, நோர்வே. நாடுகள் ஏற்றுக் கொண்டுள்ளன. இந்த மூவலந்தீவில் அர்கெந்தீனா மிக்க் கூடுதலான நிலையங்களையும் பணியாளர்களையும் நாட்டியுள்ளது.
# ஒசூர் வெங்கட்ரமண சுவாமி கோயில்



**ஒசூர் வெங்கட்ரமண சுவாமி கோயில்** என்பது தமிழ்நாட்டில் கிருஷ்ணகிரி மாவட்டம், ஒசூர் நகரில் அமைந்துள்ள பெருமாள் கோயிலாகும்.  

## குன்று
இக்கோயில் ஒசூர் நகரின் வெங்கடேஸ் நகர் என்றபகுதியில் உள்ள ஒரு குன்றின் மீது அமைந்துள்ளது. இந்த மலையில் சமணத் தீர்த்தங்கரர் சிற்பங்களும் சிவச் சின்னங்களும் நிறைந்துள்ளன. மேலும் இந்தக் குன்றில் சமணத் துறவிகள் வாழ்ந்தற்கான சுவடுகள் காணப்படுகின்றன. இந்தக் குன்றில் உள்ள கல்வெட்டுகள் வாயிலாக இங்கு பாரீசுவ ஜீனாலயம் என்ற ஒரு சமணக் கோயில் இருந்ததாக தெரியவருகிறது.  
## கோயில் அமைப்பு
இக்கோயிலுக்கு 90 அடி நீள அகலத்தில் மதில்சுவர் அமைக்கப்பட்டுள்ளது. கோயிலுக்கு கிழக்கு நோக்கி வாயில் உள்ளது. மகா மண்டபத்துக்கு முன்பாக மூன்று நிலை இராசகோபுரம் அமைக்கப்பட்டுள்ளது. மேலும் பரம்பத வாயிலிலும் மூன்று நிலை இராசகோபுரம் அமைக்கப்பட்டுள்ளது. வாயிலை அடுத்து 21 அடி உயர விளக்குக்கம்பம் நிறுவப்பட்டுள்ளது. அதை அடுத்துள்ள முகமண்டபமானது நான்கு தூண்களுடன் அமைக்கப்பட்டுள்ளது. இந்த மண்டபத்தில் பலிபீடமும், கருடாழ்வார் சிலையும் அமைந்துள்ளன. அர்த்த மண்டபத்தை அடுத்துள்ள கருவறையில் பூதேவி, ஸ்ரீதேவியுடன் வெங்கட்ரமணர் நின்ற கோலத்தில் காட்சியளிக்கிறார். கோயில் பிரகாரத்தில் பஞ்சலிங்க சந்நிதி, சண்டிகேசுவரர் சந்நிதி, பிரசன்ன பார்வதி சந்நிதி ஆகியவை அமைந்துள்ளன. வடமேற்கில் சீதைகுளம் உள்ளது. கோயில் தலமரமான அரசமரத்தின் அடியில் விநயகர் உள்ளார். தெற்கு வாயிலின் அருகே அனுமன் சந்நிதி உள்ளது.  
## திருக்குளம்
இங்கு உள்ள திருக்குளம் சீதை குளம் என அழைக்கப்படுகிறது. இராமனும், சீதையும் தங்கள் பயணத்தின்போது இங்கு தங்கியதாகவும், அப்போது சீதைக்கு ஏற்பட்ட தாகத்தைத் தணிக்க இராமன் அம்புவிட்டு இக்குளத்தை உருவாக்கியதாக ஒரு கதை சொல்லப்படுகிறது.  

## பூசைகள்
இக்கோயிலில் ஒவ்வொரு சனிக்கிழமைகளிலும் சிறப்பு வழிபாடு நடத்தப்படுகிறது. குறிப்பாக புரட்டாசி சனிக் கிழமைகளில் சிறப்பாக வழிபாடு நடைபெறுகிறது. மேலும் வைகுண்ட ஏகாதசி, தனூர் மாத பூசை ஆகியவை சிறப்பாக செய்யப்படுகின்றன. மாதந்தோறும் திருவோண நட்சத்திரத்தன்று சிறப்பு பூசைகள் செய்யப்படுகின்றன.
# புதுவை 6 (நெல்)


## வெளியீடு
இந்திய நடுவண் அரசின் ஒன்றியப் பகுதியான புதுச்சேரியின் வேளாண் அறிவியல் நிலையம், 2000 ஆம் ஆண்டு, இந்த நெல் இரகத்தை வெளியிடப்பட்டதாக அறியப்படுகிறது.  

## காலம்
மத்தியகால நெற்பயிர்களில் ஒன்றான இது, 130 - 135 நாட்களில் அறுவடைக்கு வரக்கூடியதாக கருதப்படுகிறது. இதுபோன்ற மத்தியகால நெற்பயிர்கள், சம்பா பட்டத்திற்கு (பருவத்திற்கு) ஏற்றதாக கூறப்படுகிறது.  

## சாகுபடி
பாசன வசதியுள்ள பகுதிகளில் நன்கு வளரக்கூடிய இந்த நெல் வகை, இந்திய ஒன்றியப் பகுதியான புதுச்சேரி, மற்றும் தமிழகத்தின் அனைத்து மாவட்டங்களிலும், சாகுபடி செய்ய பரிந்துரைக்கப்படுகிறது.  

- இந்த நெல் இரகம், ஒரு எக்டேருக்கு 5500 கிலோவரை (5, 5 t/ha) மகசூல் தரக்கூடியது.
- நடுத்தர மெல்லிய, வெள்ளை அரிசியைக்கொண்ட நெல் இரகமாகும்.
# பெராக்சோ மோனோசல்பேட்டு



**பெராக்சோ மோனோசல்பேட்டு** *(Peroxomonosulfate)* அயனி என்பது என்ற மூலக்கூற்று வாய்ப்பாடு கொண்ட  
கந்தகத்தின் ஆக்சோ எதிர்மின் அயனியாகும். சில சந்தர்ப்பங்களில் இதை பெர்சல்பேட்டு என்று குறிப்பிடுவார்கள். ஆனால் இந்த சொல் பெராக்சிடைசல்பேட்டு அயனியையும் குறிக்கும்.  

சல்பியூரோபெராக்சோயேட்டு, டிரையாக்சிடோ பெராக்சிடோசல்பேட்டு . என்ற ஐயுபிஏசி பெயர்களும் இச்சேர்மத்தைக் குறிக்கப் பயன்படுத்தப்படுகின்றன (2−)  
.  

## பெராக்சோ மோனோசல்பேட்டு சேர்மங்கள்
- Na<sub>2</sub>SO<sub>5</sub>
- KHSO<sub>5</sub>
# திறநிலை வடிவம்

**திறநிலை வடிவம்** (*Open format*) என்பது கோப்பு வடிவங்களுள் ஒன்றாகும். இநில் கணியத் தரவுகளைச் சேமிக்கப் பயனாகிறது. அத்தரவானது, வரையறுக்கப்பட்டத் தனிக் குறிப்பீடுகளைக் கொண்டவையாகும். அக்குறிப்பீடுகளை, உரிய சீர்தர அமைப்பகம் கட்டிக்காக்கிறது. மேலும், அக்குறிப்பீடுகளை யார் வேண்டுமானலும், பின்பற்றவும், நடைமுறைப்படுத்தவும் செய்ய இயலும் என்பது முக்கியக் கூறாகும்.  
எடுத்துக்காட்டாக, இதன் சீர்தரக் குறிப்பீடுகளைத் திறநிலை, கட்டற்ற, தனியுடைமை மென்பொருள் உருவாக்குனர்களால் பின்பற்ற இயலும். அத்துடன், பல்வேறு வகை மென்பொருள் உரிமங்களையும் தர இயலக்கூடியதாகக் கட்டமைக்கப் பட்டுள்ளது. ஒரு மென்பொருள் உருவாக்குனர், தமது விருப்பத்திற்கு ஒப்ப, இந்த திறநிலை வடிவங்களைப் பயன்படுத்தும் போது, அதற்கு நிதியோ, கட்டணமோ தர வேண்டியதில்லை.  

## திறநிலை வடிங்களில் குறிப்பிடத்தக்கவை
- Portable Network Graphics|PNG— a raster image format standardized by ISO/IEC
- FLAC— இழப்பில்லி ஒலி வடிவகம்
- வெப்பெம் (WebM) — நிகழ்பட / ஒலி பேணக வடிவம்
- HTML —உலாவிகளில் காணக்கூடியப் பக்கங்களையும், ஒரு இணையப் பக்கத்தையும் உருவாக்கவல்லது.
- gzip — கோப்பு அளவைச் சுருக்கிக் குறைக்கப் பயனாகிறது.
- விழுத்தொடர் பாணித் தாள்கள் (CSS) — உலகளாவிய வலைச் சேர்த்தியம் கட்டுப்படுத்தும் ஒரு வலையப் பக்கத்தின் வடிவம்
# சிசிகியாவ்

**சிசிகியாவ்** (Zisiqiao), சீனாவின் கிழக்குக் கோடியில் உள்ள செஜியாங் மாகணத்தின், டிகிங் கவுண்டியின் (Deqing County) கிழக்குக் கடைக்கோடியில் உள்ள சிங்சி நகரத்திற்கு (Xinshi Town) அருகில் உள்ளது.  

1985 முதல் 600 பேர் கொண்ட இக்கிராமத்தினர், வீட்டிற்கு வீடு, சிறியதும், பெரியதுமான பாம்புப் பண்ணைகளைப் பராமரிப்பதால் இக்கிராமத்தை **பாம்பு கிராமம்** என்றும் அழைக்கப்படுகிறது.இக்கிராமத்தின் தற்போதைய மக்கள்தொகையான 800 பேர்கள், வணிகப் பயன்பாட்டிற்காக, பாம்பு நச்சிற்கும், தோலுக்கும் மற்றும் இறைச்சிக்கும் ஆண்டிற்கு 30 இலட்சம் பாம்புகளை பண்ணைகளில் வளர்த்து இலட்சக்கணக்கில் பணத்தை ஈட்டுகின்றனர்.  
இப்பாம்பு பண்ணையிலிருந்து உற்பத்தி செய்யப்படும் பாம்பின் நச்சு மருத்துவப் பயன்பாட்டிற்கும், இறைச்சியை உணவு விடுதிகளுக்கும், தோலை அழகிய இடுப்பு வார்ப்பட்டைகளை செய்வதற்கும் பயன்படுத்துகின்றனர்.  

சிசிகியாவ் கிராமம் அமைந்த டிகிங் கவுண்டியில் உள்ள பாம்புகளின் பண்பாட்டு அருங்காட்சியகம் உள்ளூர் சுற்றுலாப் பிரியர்களை கவர்வதாக உள்ளது.
# மகாலட்சுமி (தொலைக்காட்சித் தொடர்)



**மகாலட்சுமி** என்பது சன் தொலைக்காட்சியில் மார்ச் 6, 2017ஆம் ஆண்டு முதல் திங்கள் முதல் சனிக்கிழமை வரை மதியம் 12 : 30 மணிக்கு ஒளிபரப்பாகி, அக்டோபர் 21, 2019 முதல் திங்கள் முதல் சனிக்கிழமை வரை காலை 11 மணிக்கு ஒளிபரப்பான ஒரு குடும்ப தொலைகாட்சித் தொடர். இந்தத் தொடரில் புதுமுக நடிகை காவ்யா சாஸ்திரி மகாலட்சுமியாகவும் மகாபாரதம் தொடரில் நடித்த வல்லவ் அரவிந்தாகவும் நடிக்கிறார்கள், இவர்களுடன் சோனு, அஞ்சலி ராவ், லோகேஷ், டெல்லி குமார், அனுராதா கிருஷ்ணமூர்த்தி போன்ற பலர் நடித்துள்ளனர்.  

இந்தத் தொடர் டிசம்பர் 14, 2019 இல் 804 அத்தியாயங்களுடன் நிறைவு பெற்றது. இந்தத் தொடர் ஒளிபரப்பான நேரத்தில் கல்யாணப்பரிசு 2 என்ற தொடர் ஒளிபரப்பாகிறது.  

## கதைசுச்ருக்கம்
அஞ்சலி மற்றும் மகா இருவரும் நல்ல தோழிகள். திடீர் என அஞ்சலி பிரசவத்தில் இருக்கின்றார். தனது தோழியின் குழந்தையை வளப்பதற்காக அரவிந்தை திருமணம் செய்கின்றாள். இந்த திருமணத்தை விரும்பாத அரவிந்த் இதை பயன்படுத்தி அரவிந்தை மறு திருமணம் செய்ய நினைக்கும் அத்தை பெண் ரம்யா. இவர்களின் திருமணவாழ்வு எப்படி நீடித்தது என்பது தான் கதை.  

## நடிகர்கள்
### முதன்மை கதாபாத்திரம்
- காவ்யா சாஸ்திரி - மகாலட்சுமி அரவிந்
- வல்லவ் (2017-2019) → ஹேமத் (2019) - அரவிந்
- சோனு - ரம்யா
- லட்சுமி ராஜ் - மாரி முத்து
- சமூக்த்தா - சமூக்த்தா

### அரவிந் குடும்பம்
- டெல்லி குமார் - சுப்பிரமணி
- அனுராதா கிருஷ்ணமூர்த்தி - மீனாட்சி
- நேந்திரன் - ராஜு
- சுதா - கவிதா
- ராகவி - விசாலம்

### மகாலட்சுமி குடும்பம்
- லோகேஷ் - கெளதம்
- பிரியா - ஜானகி விஸ்வநாதன்
- மோகன் ஷர்மா - விஸ்வநாதன்

### துணை கதாபாத்திரம்
- கமல் - அருண்
- சத்யா -
- சிந்து - நித்தியா

### முந்தைய கதாபாத்திரம்
- அஞ்சலி ராவ் (2017) - அஞ்சலி அரவிந் (தொடரில் இறந்துவிட்டார்)
- லோகேஷ் பாஸ்கர் - கெளதம்
- பிரியா - ஜானகி விஸ்வநாதன்
- ராஜசேகர் - ஈஸ்வரமுர்த்தி
- ராஜலக்ஷ்மி
- பாரோமீதினி - அம்பிகை
- சியாம் - பாண்டி
- சந்தானம்
- சந்தானம் -
- வீணா வெங்கடேஷ் - சுசிலா
- வருண் - பிரம்மா
- ஆறுமுகம் - மதன்குமார்
- பாபி பிலானி - ஆனந்

## ஒளிபரப்பு நேரம் மாற்றம்
இந்த தொடர் முதலில் நிஜங்கள் என்ற கலந்துரையாடல் நிகழ்ச்சிக்கு பதிலாக மார்ச் 6, 2017 முதல் திங்கள் முதல் சனிக்கிழமை வரை மதியம் 12.30 மணிக்கு ஒளிபரப்பானது. அக்டோபர் 21, 2019 முதல் இந்த தொடர் திங்கள் முதல் சனிக்கிழமை வரை காலை 11 மணிக்கும் நேரம் மாற்றப்பட்டது. இந்த தொடர் ஒளிபரப்பான நேரத்தில் நிலா என்ற தொடர் ஒளிபரப்பாகின்றது.  

| 6 மார்ச் 2017 - 19 அக்டோபர் 2019 | <> திங்கள் - சனி </> | 12:30 | 1-752 |  |
| --- | --- | --- | --- | --- |
| 21 அக்டோபர் 2019 - ஒளிபரப்பில் | <> திங்கள் - சனி </> | 11:00 | 753-804 | } |

## சர்வதேச ஒளிபரப்பு
- இந்த தொடர் மார்ச் 6, 2017ஆம் ஆண்டு முதல் சன் தொலைக்காட்சி மற்றும் சன் தொலைக்காட்சி எச்டி (உயர் வரையறு தொலைக்காட்சி) மூலம் உலகம் முழுதுவதும் ((ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) ஒளிபரப்பாகிறது.
- சன் நெக்ட்ஸ் என்ற இணைய மூலமாகவும் இந்த தொடரை பார்க்க முடியும்.
# பாசுபரசு எழுபுரோமைடு



**பாசுபரசு எழுபுரோமைடு** *(Phosphorus heptabromide)* என்பது PBr7 என்ற வாய்ப்பாட்டைக் கொண்ட கனிம வேதியியல் சேர்மம் ஆகும். பாசுபரசின் புரோமைடுகளில் ஒன்றான இதை பாசுபரசு எப்டாபுரோமைடு என்று அழைக்கிறார்கள். சாதாரண வெப்ப அழுத்த நிபந்தனைகளில் இது பட்டகைப் படிகங்களாக உருவாகிறது. பாசுபரசு பென்டாபுரோமைடும் புரோமினும் சேர்ந்த கலவையை பதங்கமாகச் செய்வதன் மூலம் பாசுபரசு எழுபுரோமைடு தயாரிக்கப்படுகிறது.  

PBr<sub>4</sub><sup>+</sup> நேர்மின் அயனிகள் முப்புரோமைடு (Br<sub>3</sub><sup>–</sup>) எதிர்மின் அயனிகளுடன் இணையாகச் சேர்க்கப்பட்டுள்ள கட்டமைப்பில் பாசுபரசு எழுபுரோமைடு காணப்படுகிறது. முப்புரோமைடு எதிர் மின் அயனி இங்கு சமச்சீர்மையற்ற வடிவில் உள்ளது.  
## இதையும் காண்க
- பாசுபரசு முப்புரோமைடு
# ஒசூர் கோதண்டராமர் கோயில்


**ஒசூர் வெங்கட்ரமண சுவாமி கோயில்** என்பது தமிழ்நாட்டில் கிருஷ்ணகிரி மாவட்டம், ஒசூர் நகரில் அமைந்துள்ள இராமர் கோயிலாகும்.  

## கோயில் அமைப்பு
இக்கோயில் ஒசூர் நகரின் மையத்தில் பேஸ்பசாருக்கு அருகில் அமைந்துள்ளது. இது பழமை வாய்ந்த கோயிலாக கருதப்படுகிறது. இங்கு பல கலவெட்டுகளும் உள்ளன.  
இக்கோயிலின் கருவறையில் கோதண்டராமர் பட்டபிசேகக் கோலத்தில் காட்சியளிக்கிறார் என்பது ஒரு தனிச்சிறப்பு ஆகும்.  

## விழாக்கள்
இக்கோயிலில் ராம நவமி, அனுமன் ஜெயந்தி, தெலுங்கு மாத புரட்டாசி, தமிழ் மாத புரட்டாசி ஆகிய நாட்களில் சிறப்பு வழிபாடு. பஜனைகள். உற்சவர் வீதி உலா, போன்றவை நடத்தப்படுகின்றன.  
## படவரிசை
# ஒசூர் நஞ்சுண்டேசுவரர் கோயில்



**ஒசூர் நஞ்சுணேடேசுவரர் கோயில்** தமிழ்நாட்டில் கிருஷ்ணகிரி மாவட்டம், ஒசூர் என்னும் ஊரில் அமைந்துள்ள சிவன் கோயிலாகும்.  

## சிறப்பு
நஞ்சுணேடேசுவரர் கோயிலானது வணிகர்களுக்கு உகந்த கோயிலாக உள்ளது. வெளி மாநிலத்தில் இருந்து வணிகம் செய்யவரும் வணிகர்கள் நஞ்சுணேடேசுவரரை வணங்கி தொழில் மேற்கொள்வது வழக்கம்.  

## பூசைகள்
இக்கோயிலில் ஒவ்வொரு திங்கட்கிழமைகளிலும் சிறப்பு வழிபாடு நடத்தப்படுகிறது.
# ஆண்டியப் பூநாரை



**ஆண்டியப் பூநாரை** (*Phoenicoparrus andinus*) உலகின் அரிதான பூநாரை இனங்களில் ஒன்றாகும். இது தென்னமெரிக்காவின் ஆண்டிய மலைத்தொடர்களில் வாழ்கிறது.  

## தோற்றக்குறிப்பு
இப்பூநாரை வெளிர் சிவப்பு நிறத்தில் இருக்கும். மேற்பகுதி வெளுத்தும் அடிப்பகுதி சற்று அடர்ந்த வெளிர் சிவப்பு நிறத்திலும் இருக்கும். கால்கள் மஞ்சளாகவும் மூன்று விரல்களுள்ள கால்களும் உள்ள ஒரே பூநாரை இனம் இதுவேயாகும். இதன் அலகு வெளிர் மஞ்சளும் கருப்பும் கலந்து காணப்படும்.  

## தற்கால நிலை
சுரங்கத் தொழிலாலும் மனிதர்களின் இடையூறாலும் இவற்றின் வாழிடம் பாதிக்கப்படுவதால் இப்பூநாரைகள் அழிவாய்ப்புள்ள இனமாகக் கருதப்படுகிறது.  

## படக்காட்சியகம்
# பொட்டாசியம் பெராக்சோகுரோமேட்டு



**பொட்டாசியம் பெராக்சோகுரோமேட்டு** *(Potassium peroxochromate)* என்பது K<sub>3</sub>[Cr(O<sub>2</sub>)<sub>4</sub>].என்ற வாய்ப்பாட்டைக் கொண்ட கனிம வேதியியல் சேர்மம் ஆகும். இச்சேர்மத்தை பொட்டாசியம் டெட்ராபெராக்சோகுரோமேட்டு(V) என்ற பெயராலும் அழைக்கிறார்கள். பாராகாந்தத் தன்மையும் செம்பழுப்பு நிறமும் கொண்ட திண்ம சேர்மமாக இது காணப்படுகிறது. +5 என்ற ஆக்சிசனேற்ற நிலையில் குரோமியம் காணப்படும் சில சேர்மங்களில் இதுவும் ஒன்றாகும். டெட்ராபெராக்சோகுரோமேட்டு(V) இன் பொட்டாசியம் உப்பு என இவ்வுப்பை வகைப்படுத்துகிறார்கள். பெராக்சைடு ஈந்தணைவிகளால் மட்டும் நிலைப்புத்தன்மையை அடைகின்ற அணைவுச் சேர்மத்திற்கு இது உதாரணமாகும் .  
பொட்டாசியம் குரோமேட்டையும் ஐதரசன் பெராக்சைடையும் சேர்த்து 0 º செல்சியசு வெப்பநிலையில் வினைபுரியச் செய்வதால் பொட்டாசியம் பெராக்சோகுரோமேட்டு தயாரிக்கப்படுகிறது.  

: 2 + 8 → 2 + 8  

இடைநிலை விளைபொருளாக உருவாகும் டெட்ராபெராக்சோகுரோமேட்டு(VI) சேர்மமானது ஐதரசன் பெராக்சைடால் ஒடுக்கப்பட்டு பொட்டாசியம் பெராக்சோகுரோமேட்டு உருவாகிறது :  

: 2 + 2 + → 2 + 2 +  

இவ்வாறாக உருவாகும் ஒட்டுமொத்த வினையை பின்வரும் சமன்பாடாக எழுதலாம்.  

:2 + 9 + 2 → 2 + 10 +  

உயர் வெப்பநிலைகளில் இச்சேர்மம் தன்னிச்சையாக சிதைவடைகிறது.
# சியாங் ராய் மாகாணம்


**சியாங் ராய் மாநிலம்** (ஆங்கிலம்: *Chiang Rai Province*; தாய்: เชียงราย); என்பது தாய்லாந்து நாட்டின் வடகோடியில் அமைந்த மாநிலம் ஆகும். இந்த மாநிலத்தின் தலைநகரம் சியாங் ராய் நகரம் ஆகும்.  

இந்த மாநிலத்தின் வடக்கில் மியான்மர் நாட்டின் சான் மாநிலமும், கிழக்கில் லாவோஸ் நாட்டின் போக்கியா மாநிலமும், தெற்கில் தாய்லாந்தின் பயோ மாநிலமும், தென்மேற்கில் லாம்பாங் மாநிலமும் மற்றும் மேற்கில் சியாங் மை மாநிலமும் எல்லைகளாக உள்ளன.  

அபின் அதிக அளவில் உற்பத்தியாகும் தென்கிழக்காசியாவின் தங்க முக்கோணத்தில் அமைந்த பகுதிகளில் இம்மாகாணமும் ஒன்றாகும்.  

## புவியியல்
கனிம வளம் மிகுந்த சியாங் ராய் மாநிலம், கடல் மட்டத்திலிருந்து சராசரி 580 மீட்டர் உயரத்தில் உள்ளது.  
தென்கிழக்கு ஆசியாவில் தாய்லாந்து, மியான்மர் மற்றும் லாவோஸ் நாடுகளை இணைக்கும், உலகில் அதிக அளவு அபின் உற்பத்தியாகும், தங்க முக்கோணத்தில் சியாங் ராய் மாகாணம் அமைந்துள்ளது.  

இம்மாநிலத்தில் பாயும் மேகோங் ஆறு லாவோஸ் நாட்டின் எல்லையாகவும், மே சாய் ஆறு மற்றும் ருவாக் ஆறுகள் மியான்மர் நாட்டு எல்லையாகப் பிரிக்கிறது.  

இம்மாநிலத்தின் கிழக்குப் பகுதிகள் ஆற்றுச் சமவெளியாகவும், வடக்கிலும், மேற்கிலும் குன் தாங், பி பான் நாம் மற்றும் தயின் லாவோ மலைத்தொடர்களையும் கொண்டது.  

## வரலாறு
கிபி 7ஆம் நூற்றாண்டு முதல் இம்மாநிலத்தில் மக்கள் வாழ்கின்றனர். கிபி 13ம் நூற்றாண்டில் இப்பகுதி லன்னா இராச்சியத்தின் (Lanna Kingdom) கீழ் வந்தது. கிபி 1786 முதல் இம்மாநிலம் பர்மியர்கள் கைப்பற்றினர்.  

1910 முதல் சியாங் ராய் மாநிலம், லன்னா இராச்சியத்தின் பகுதியாக மாறியது. பின்னர் தாய்லாந்து நாட்டின் தன்னாட்சி மாநிலமாக விளங்குகிறது.  

## மக்கள்தொகை பரம்பல்
11,678 சதுர கிலோ மீட்டர் பரப்பளவு கொண்ட இம்மாநிலத்தின் மொத்த மக்கள்தொகை 12,87,615 ஆகும். பெரும்பான்மையான மக்கள் காம் முவாங் மொழி பேசும் தாய்லாந்து மக்கள் ஆவார்.  

மக்கள்தொகையில் 12.5% தாய்லாந்து பழங்குடி மக்கள் ஆவார். தாய்-சீனா கலப்பின மக்களும் வாழ்கின்றனர்.  

## நிர்வாகப் பிரிவுகள்

நிர்வாக வசதிக்காக சியாங் ராய் மாநிலம் 18 மாவட்டங்களாகவும், 124 துணை மாவட்டங்களாகவும், 1,751 கிராமங்களாகவும் பிரிக்கப்பட்டுள்ளது.  

## போக்குவரத்து

### சாலைப் போக்குவரத்து
ஈரானின் கோஸ்ரவி நகரத்தையும், இந்தோசீனாவின் டென்ஸ்பர் நகரத்தையும் இணைக்கும் 13,000 கி.மீ. நீளம் (8,000 மைல்) கொண்ட ஆசிய நெடுஞ்சாலை 2 இம்மாகாணத்தின் வழியாக செல்கிறது.  

ருசியா, சீனா, மியான்மர் வழியாகச் செல்லும் 7,331 கி.மீ. நீளம் கொண்ட ஆசிய நெடுஞ்சாலை 3 சியாங் ராய் மாகாணத்தின் வழியாகச் செல்கிறது.  

## இதனையும் காண்க
- சியாங்ராய்
- தங்க முக்கோணம்
- தோய் நாங் நோன் மலைத்தொடர் ‎
- தாம் இலுவாங் நாங் நோன் குகை
# டைகுளோரோ(1,5-வளைய ஆக்டாடையீன்) பிளாட்டினம்(II)



**டைகுளோரோ(1,5-வளைய ஆக்டாடையீன்) பிளாட்டினம்(II)** *(Dichloro(1,5-cyclooctadiene)platinum(II))* என்பது C<sub>8</sub>H<sub>12</sub>C<sub>l2</sub>Pt என்ற வாய்ப்பாட்டைக் கொண்ட பிளாட்டினத்தின் கரிம உலோக சேர்மம் ஆகும். சுருக்கமாக (Pt(cod)Cl என்று இதைக் குறிப்பிடுவார்கள். டைகுளோரோ(1,5-சைக்ளோ ஆக்டாடையீன்) பிளாட்டினம்(II) என்ற பெயராலும் இச்சேர்மம் அழைக்கப்படுகிறது. திண்ம நிலையில் நிறமற்ற சேர்மமாக காணப்படுகிறது. வளைய ஆக்டாடையீனை அல்லது குளோரைடு ஈந்தணைவிகளை இடப்பெயர்ச்சி செய்வதன் மூலம் பிற பிளாட்டினம் சேர்மங்களை உருவாக்குவதில் தொடக்க வினைபொருளாக பயன்படுகிறது. 1,5-வளைய ஆக்டாடையீனின் பல்வேறு அணைவுச் சேர்மங்களில் இச்சேர்மமும் ஒன்றாகும்.  
பொட்டாசியம் டெட்ராகுளோரோபிளாட்டினேட்டுடன் டையீனைச் சேர்த்து சூடுபடுத்துவதன் மூலம் டைகுளோரோ(1,5-வளைய ஆக்டாடையீன்) பிளாட்டினம்(II) சேர்மத்தை தயாரிக்கலாம் :  

:K<sub>2</sub>PtCl<sub>4</sub> + C<sub>8</sub>H<sub>12</sub> → PtCl<sub>2</sub>C<sub>8</sub>H<sub>12</sub> + 2 KCl.  

இச்சேர்மம் சதுரதள வடிவத்தில் படிகமாவதாக எக்சு கதிர் படிகவியல் ஆய்வு தெரிவிக்கிறது .
# எரிகலப்பி

**எரிகலப்பி** (*carburetor*, அல்லது *carburettor*) என்பது உள் எரி பொறிகளில் எரிமத்தையும் காற்றையும் எரிதலுக்காகக் குறிப்பிட்ட சில விகிதங்களில் கலக்கக் செய்யும் ஒரு கருவி ஆகும். எரிகலப்பிகள் வாகனங்களில் பெருமளவு பயன்படுத்தப்படுகிறது. எரிபொருள் உட்செலுத்தல் தொகுதி மூலம் விமானப் போக்குவரத்திலும், சில வேளைகளில் சிறிய விசைப்பொறிகளான புல் அறுப்பிகள் போன்றவற்றிலும் பயன்படுத்தப்படுகின்றன.  

## இயங்கும் விதம்
எரிகலப்பிகள் பெர்னூலியின் தத்துவத்தின் அடிப்படையில் இயங்குகிறது: வேகமாகக் காற்று செலுத்தப்படும் போது, அதன் நிலை அழுத்தம் குறைகிறது, அதன் இயக்கநிலை அழுத்தம் அதிகரிக்கிறது. விசைப்பொறியின் உள்ளிழுவாயில் திறந்து உள் இழுக்கபடும் காற்றானது ஒரு குறுகிய புனல் போன்ற அமைப்பின் வழியாக செலுத்தப்படும் போது அதிக வேகத்துடன் செல்லும். இந்த வேகம் வெற்றிடத்தை பெட்ரோலை கொண்டுவரும் குழாயில் ஏற்படுத்துகிறது. இதன் காரணமாக பெட்ரோல் உறிஞ்சபட்டு காற்றில் கலக்கப்படுகிறது. இந்த பெட்ரோல் காற்று கலவையானது எஞ்சினில் எரிய தயார் நிலையில் இருக்கும்.
# தாலிக்கோட்டை



** தாலிக்கோட்டை** (Talikkottai) இந்தியாவில், தமிழ்நாடு மாநிலத்தில் உள்ள தஞ்சாவூர் மாவட்டத்தில், பட்டுக்கோட்டை வட்டத்தில் உள்ள ஓர் கிராமம் ஆகும்.  

## மக்கள்தொகை
2001 மக்கள்தொகை கணக்கெடுப்பின்படி, தாலிக்கோட்டையில்  620 ஆண்கள், 698 பெண்கள் என மொத்தம் 1318 பேர் உள்ளனர். பாலின விகிதம் 1126 ஆகும். இக்கிராமத்தில் கல்வியறிவு விகிதம் 70.69% ஆகும்.
# சூளக்கரை ஐராவதீசுவரர் கோயில்


**வெள்ளை விடங்கர் கோயில்** அல்லது **ஐராவதீசுவரர் கோயில்** என்பது கிருட்டிணகிரி மாவட்டம் சூளக்கரை என்ற ஊரில் உள்ள சிவன் கோயில் ஆகும்.  

## தல வரலாறு
இந்திரனின் வாகனமான ஐராவதம் மிகுந்த பலமும் அழகும் கொண்டது. இதனால் அது செருக்குடன் இருந்தது. அதேபோல இந்திரனும் மிகுந்த செருக்குடன் இருந்தான். சிவனின் ரிசப வாகனத்தை ஏளனமாக கருதினான். இதை உணர்ந்த சிவன் இந்திரனின் செருக்கை அடக்கி, அவனை பணியவைக்கும் பொருட்டு, ஐராவதத்தை வீழ்த்தி அதன் செருக்கழித்தார், இந்திரன் தன் அறியாமையை உணர்ந்து வருந்தி இறைவனிடம் சரண்டைந்தான். தன் வாகனத்தை இறைவனே ஏற்றருளவும் வேண்டினான். அவனது வேண்டுகோளை ஏற்று, ஐராவதத்தில் ஏறி, அதனை ஏற்றருளியபின், அதனை மீண்டும் இந்திரனுக்கே அளித்து அவனை மன்னித்தருளினார். இதனால் இத்தலத்து இறைவன் ஐராவதீசுவரர் என அழைக்கப்படுகிறார்.  

## கோயில் அமைப்பு
சோழர் கலைப்பாணியில் அமைந்துள்ள பழமையான இந்தக் கோயில் சிதிலமடைந்து காணப்படுகிறது, கோயிலானது தெற்கு நோக்கிய வாயிலுடன் அமைந்துள்ளது. இது கருவறை, இடைக்கட்டு என்கிற அந்தராளம், மகமண்டபம் என அமைந்துள்ளது. முகமண்டபமானது சித்திர தூண்களுடன் அழகிய வேலைப்பாடுகளுடன் அமைந்துள்ளது. இதில் உள்ள தூண்களில் இந்திரன் ஐராவதத்தில் அமர்ந்துள்ள காட்சி, வியாக்கிரபாதர் புலி உடலுடன் சிவனுக்கு பூசை செய்யும் காட்சி போன்றவை உள்ளன. இதையடுத்து மகாமண்டபம் அமைந்துள்ளது. மகாமண்டபத்தின் இடதுபுறம் அர்த்த மண்டபமும் கருவறையும் அமைந்துள்ளன. கருவறையில் ஈசன் லிங்கவடிவில் உள்ளார். சிவன் சந்நிதிக்கு அடுத்து பர்வதனி அம்மனின் கிழக்கு நோக்கிய தனிச்சந்நிதியில் உள்ளார். பிரகாரத்தில் விநாயகருக்கும், சுப்பிரமணியருக்கும் தனிச்சந்நிதிகள் உள்ளன.  

## கல்வெட்டுகள்
இங்கு நான்கு கல்வெட்டுகள் உள்ளன. மூன்றாம் குலோத்துங்க சோழன் காலத்திய 12-13 ஆம் நூற்றாண்டு காலத்திய கல்வெட்டு ஒன்று, போசள மன்னன் வீர இராமநாதனின் 12 ஆம் ஆட்சியாண்டு கல்வெட்டு ஒன்றும், ஆட்சியாண்டும், அரசமரபும் அறிவிக்கபடாத இரு கல்வெட்டுகள் என நான்கு கல்வெட்டுகள் உள்ளன. இந்த நான்கு கல்வெட்டுகளும் இன்னும் வெளியிடப்படவில்லை. இவை *சுகவன முருகன்* உள்ளிட்ட சில கல்வெட்டு ஆய்வாளர்களிடம் கையெழுத்து பிரதிகளாக உள்ளன.  

## விழாக்கள்
ஒவ்வொரு திங்கட்கிழமையும் சிறப்பு வழிபாடு நடத்தப்படுகிறது. சிவராத்திரியன்று நான்கு கால பூசை சிறப்புற நடத்தப்படுகிறது. சித்ரா பௌர்ணமி, கார்த்திகை தீபம் போன்ற விழாக்கள் சிறப்பாக கொண்டாடப்படுகின்றன.  

## அமைவிடம்
சூளக்கரையானது கிருஷ்ணகிரி மாவட்டம், கல்லாவியில் இருந்து, போச்சம்பள்ளி செல்லும் வழியில் நான்கு கிலோமீட்டர் தொலைவில் அமைந்துள்ளது. சூளக்கரையில் இருந்து இக்கோயில் ஒரு கிலோமீட்டர் தொலைவில் உள்ளது.
# புதுவை 7 (நெல்)


## வெளியீடு
இந்திய நடுவண் அரசின் ஒன்றியப் பகுதியான புதுச்சேரியின் வேளாண் அறிவியல் நிலையம், 2007 ஆம் ஆண்டு, இந்த நெல் இரகத்தை வெளியிடப்பட்டதாக அறியப்படுகிறது.  

## காலம்
கூடுதல் குறுகியகால நெற்பயிர்களில் ஒன்றான இது, 120 - 125 நாட்களில் அறுவடைக்கு வரக்கூடியதாக கருதப்படுகிறது. இதுபோன்ற கூடுதல் குறுகியகால நெற்பயிர்கள், பின் சம்பா பட்டத்திற்கு (பருவத்திற்கு) ஏற்றதாக கூறப்படுகிறது.  

## சாகுபடி
பாசன வசதியுள்ள பகுதிகளில் நன்கு வளரக்கூடிய இந்த நெல் வகை, இந்திய ஒன்றியப் பகுதியான புதுச்சேரி, மற்றும் தமிழகத்தின் அனைத்து மாவட்டங்களிலும், சாகுபடி செய்ய பரிந்துரைக்கப்படுகிறது.  

- இந்த நெல் இரகம், ஒரு எக்டேருக்கு 5500 கிலோவரை (5, 5 t/ha) மகசூல் தரக்கூடியது.
- இந்த நெற்பயிர், தண்டு துளைப்பான் மற்றும் இலைசுருட்டு புழு ஆகியவைகளை எதிர்த்து வளரக்கூடியதாகும்.
- நடுத்தர மெல்லிய, வெள்ளை அரிசியைக்கொண்ட நெல் இரகமாகும்.
# சியாங் ராய், தாய்லாந்து



**சியாங் ராய்** (**Chiang Rai**) (, தாய்லாந்து நாட்டின் வடகோடியில் உள்ள சியாங் ராய் மாகாணாத்தின் தலைநகரமும், முயியாங் சியாங் ராய் மாவட்டத்தின் நிர்வாகத் தலைமையிடமும் ஆகும். இந்நகரத்தை மன்னர் மங்ராய் கிபி 1262ல் நிறுவினார். உலகில் அதிக அளவில் அபின் உற்பத்தியாகும் தங்க முக்கோணத்தில் அமைந்துள்ள நகரங்களில் ஒன்றாகும்.  

## வரலாறு

மங்ராய் வம்ச மன்னர்களின் தலைநகராக சியாங் ராய் நகரம் விளங்கியது. சியாங் ராய் நகரம் பின்னர் பர்மாவின் ஆட்சியில் பல நூற்றாண்டுகளாக இருந்தது. 1899ல் தாய்லாந்து மன்னர் சியாங் ராய் நகரத்தை கைப்பற்றி, 1933ல் சியாங் ராய் மாகாணத்தை நிறுவினார்.  

## புவியியல்
கோக் ஆற்றின் வண்டல் மண் சமவெளியில், கடல் மட்டத்திலிருந்து 390மீட்டர் உயரத்தில் உள்ள சியாங் ராய் நகரம், வடக்கில் தாயின் லாவோ மலைத்தொடருக்கும், தெற்கில் பி பான் நாம் மலைத்தொடருக்கும் நடுவில் அமைந்துள்ளது. லாவோ ஆறு சியாங் ராய் நகரத்தின் தெற்கில் பாய்கிறது.  

சியாங் ராய் நகரம், பாங்காக் நகரத்திற்கு வடக்கில் 860 கி.மீ. தொலைவிலும், சியாங் மாய் நகரத்திற்கு வடகிழக்கில் 200 கி.மீ. தொலைவிலும், மியான்மர் எல்லைக்கு தென்மேற்கில் 62 கி.மீ. தொலைவிலும் உள்ளது. தங்க முக்கோணத்தில் அமைந்துள்ள நகரஙகளில் ஒன்றாகும்.  

## மக்கள்தொகை பரம்பல்
60.85 சதுர கிலோ மீட்டர் பரப்பளவு கொண்ட சியாங் ராய் நகரத்தின், 2012ம் ஆண்டின் மக்கள்தொகை கணக்கெடுப்பின்படி, சியாங் ராய் நகர மக்கள்தொகை 69,888 ஆகும். சியாங் ராய் நகர மக்கள்தொகையில் 12.5% தாய்லாந்து மலைவாழ் பழங்குடி மக்கள் ஆவார்.  

## தட்பவெப்பம்
சியாங் ராய் நகரம் வெப்பமண்டல ஈரமான மற்றும் வறண்ட காலநிலை கொண்டது. (கோப்பென் காலநிலை வகைப்பாடு *Aw*).  

குளிர்காலம் வறட்சியாகவும், சிறிது வெப்பமாகவும் இருக்கும். கோடைக்கால சராசரி வெப்பம் 34.9&nbsp;°C ஆகும். ஏப்ரல் முதல் அக்டோபர் வரை பலத்த பருவமழை பெய்கிறது.  

<div>  

</div>  

## இதனையும் காண்க
- சியாங் ராய் மாகாணம்
# தாம் இலுவாங் குகை மீட்பு



**தாம் இலுவாங் குகை மீட்பு ** அல்லது **2018 தாய்லாந்து குகை மீட்பு** என்பது தாய்லாந்தின் சியாங் ராய் மாகாணத்தில் உள்ள தாம் இலுவாங் நாங் நோன் குகையில் (உறங்கும் சீமாட்டியின் பெருங்குகை, ) சிக்கிக்கொண்ட 11 முதல் 17 அகவையினராகிய 12 சிறுவர்களையும் அவர்களது 25 அகவை பயிற்றுநரையும் மீட்க மேற்கொள்ளப்பட்ட பெரும் மீட்புப்பணியாகும். இக்குகைக்குள் அவர்கள் நுழைந்த சிறிது நேரத்திலேயே பெருமழையால் வெள்ளம் ஏற்பட்டு நுழைவாயிலை அடைத்துக்கொண்டது. இதனால் வெள்ளநீரிலிருந்து தள்ளியிருக்க குகையின் உட்புறம் சிறுவர்கள் சென்றனர். உள்ளக கால்பந்தாட்ட இளைஞரணி உறுப்பினர்களாகிய இச்சிறுவர்களும் அவர்களது உதவிப் பயிற்றுநரும் காணாமல் போனதாக உடனேயே அறிவிக்கப்பட்டது; தேடுதல் பணிகளும் உடன் தொடங்கின.  

குகை அமைப்பினுள் உயர்ந்து வந்த வெள்ளநீரால் அவர்களைத் தேடுவது கடினமாயிற்று. ஒரு வாரத்திற்கும் மேலாக அவர்களைத் தொடர்பு கொள்ள இயலவில்லை. உலகளவில் ஊடகச் செய்திகளும் பொதுமக்கள் ஆர்வமும் எழுந்த நிலையில் தேடுதல் முயற்சிகள் விரிவாக்கப்பட்டன. குறுகிய நீர்வழிகளிலும் கலங்கிய நீரிலும் தேடி வந்தனர். சூலை 2 அன்று பிரித்தானிய மூழ்காளர்கள் இவர்கள் உயிருடன் இருப்பதைக் கண்டறிந்தனர். குகையின் நுழைவிலிருந்து 3.2 கி.மீ (2.0 மைல்) உட்புறமாக உயரமானப் பாறைகளில் அவர்கள் இருப்பதைக் கண்டறிந்தனர். மீட்பு ஒருங்கிணைப்பாளர்கள் இவர்களை மீட்க சிறுவர்களுக்கும் பயிற்றுநருக்கும் அடிப்படை ஆழ்நீர் மூழ்கல் திறன்களில் பயிற்சி அளிப்பதா அல்லது மழைநீர் வடியும்வரையோ அல்லது புதிய நுழைவைக் குடையும் வரையோ காத்திருப்பதா என ஆராய்ந்தனர். குகையிலிருந்து பல நாட்கள் நீரிறைத்தும் மழை சற்று விட்டபின்னரும் அடுத்த பருவ மழை துவங்குமுன் மீட்புப்பணிகளைத் தொடங்கினர். அடுத்து சூலை 11 அன்று அளவிலான மழை வாய்ப்புள்ளதாக வானிலை மையம் அறிவித்தது. சூலை 8 அன்று, நான்கு சிறுவர்கள் மீட்கப்பட்டனர். சூலை 9 அன்று, மேலும் நான்கு சிறுவர்கள் மீட்கப்பட்டனர். சூலை 10 அன்று மிஞ்சிய அனைத்து சிறுவர்களும் அவர்களது பயிற்றுநரும் மீட்கப்பட்டனர்.  

இந்த மீட்புப் பணியில் தாய்லாந்து கடற்படையின் சீல்கள் உட்பட 1000க்கும் மேற்பட்டோர் பங்கேற்றனர். பல்வேறு நாடுகளிலிருந்தும் தன்னார்வலர்கள் இம்மீட்பில் ஈடுபட்டனர். இந்த மீட்பின்போது ஒரு உயிரிழப்பு நேர்ந்தது. சூலை 5 அன்று குகைக்குள் ஆக்சிசன் உருளைகளை வழங்கிவிட்டு குறுகிய நீர்வழியில் திரும்புகையில் சமான் குணன் என்ற தாய்லாந்து கடற்படை வீரர் மூச்சுத் திணறி உயிரிழந்தார்.
# தங்க முக்கோணம், தென்கிழக்காசியா

உற்பத்தி செய்யப்படும் பிரதேசங்கள்]]  

**தங்க முக்கோணம்** (**Golden Triangle, Southeast Asia**) என்பது உலகில் அதிக அளவில் அபினி உற்பத்தி செய்யப்படும் தென்கிழக்காசியாவின் பிரதேசங்களைக் குறிக்கிறது. தென்கிழக்காசியாவின் தாய்லாந்து, லாவோஸ் மற்றும் மியான்மரின் எல்லைப் பகுதிகளை இணைக்கும் மலைப்பாங்கான பகுதிகளில் அபினிச் செடிகள் விளைவிக்கப்படும் பிரதேசங்களைக் குறிக்கிறது. .  

ஐக்கிய அமெரிக்காவின் உளவு நிறுவனமான நடுவண் ஒற்று முகமையால், இப்பிரதேசங்களுக்கு தங்க முக்கோணம் எனும் பெயரிடப்பட்டது.  

தென்கிழக்காசியாவின் இத்தங்க முக்கோணப் பிரதேசம் தாய்லாந்தின் வடக்கு, மியான்மரின் கிழக்கு மற்றும் லாவோசின் மேற்குப் பகுதிகளை இணைக்கும் மலைத்தொடர்களில் 36,000 சகிமீ பரப்பளவு கொண்டது.  

தங்கப் பிறை என அழைக்கப்படும் அபினி உற்பத்தியாகும் பிரதேசங்களில் ஒன்றான ஆப்கானிஸ்தானில், உலகில் அதிக அளவில் அபினி உற்பத்திச் செய்யப்படுகிறது.  

## உற்பத்தி
உலகின் அபின் உற்பத்தியில் ஆப்கானித்தானித்தானிற்கு அடுத்து, தென்கிழக்காசியாவின் மியான்மர் இரண்டாம் இடம் வகிக்கிறது. ஐக்கிய நாடுகள் அவையின் மருந்துக் கட்டுப்பாடு அமைப்பின் கணக்கீடின் படி, 2005ல் மியான்மரில் 167 சதுர மைல் பரப்பில் அபினி பயிரிடப்பட்டதாக கூறுகிறது.  

மியான்மர், தாய்லாந்து மற்றும் லாவோஸ் ஆகிய இந்த மூன்று நாடுகளின் எல்லைப்புற பகுதிகளில் அமைந்த மலைப்பாங்கான பகுதிகளில் அபினி பயிரிடப்படுவதை தொடர்புடைய அரசுகளால் கண்காணிக்க இயலாதவாறு, உள்ளூர் தாய்லாந்து மலைவாழ் பழங்குடி மக்கள் மூலம் போதை மருந்து கடத்துபவர்கள் போதை தரும் அபினி செடியை பயிரிடுகின்றனர்.  

1996 முதல் 2006 வரை மியான்மரின் இராணுவ அரசு அபினி பயிரிடப்படுவதை ஒழிக்கும் நடவடிக்கையில் ஈடுபட்டதால், தங்க முக்கோணப் பகுதியில், அபின் செடிகள் பயிரிடுவது 80% குறைந்துள்ளது.  

பூக்கள்]]  
விதைகளுடன் கூடிய பூத்தண்டுகள் (தட்டில்), மற்றும் விதைகள் (கிண்ணத்தில்).]]  

## இதனையும் காண்க
- தங்கப் பிறை
- அபின் பாவனை அடிப்படையில் நாடுகளின் பட்டியல்
# தங்கப் பிறை

உற்பத்தி செய்யப்படும் பிரதேசங்கள்]]  
பூக்கள்]]  
விதைகளுடன் கூடிய பூத்தண்டுகள் (தட்டில்), மற்றும் விதைகள் (கிண்ணத்தில்).]]  

**தங்கப் பிறை** (**Golden Crescent**) போதை தரும் அபினி செடிகளை வளர்க்கும் நடு ஆசியாவின் தெற்கில் உள்ள ஆப்கானிஸ்தான், தெற்காசியாவின் மேற்கில் உள்ள பாக்கித்தான் மற்றும் மேற்காசியாவின் கிழக்கில் உள்ள ஈரான் நாடுகளின் பகுதிகளைக் குறிக்கும்.  

இது தவிர மத்திய அமெரிக்காவின் மெக்சிகோ மற்றும் தென் அமெரிக்காவின் கொலம்பியா மற்றும் தென்கிழக்காசியாவின் தங்க முக்கோணப் பகுதிகளிலும் அபினி செடிகள் வளர்ப்பதில் உலகின் முன்னிணி பிரதேசங்கள் ஆகும்.  

உலக அளவில் அபினி உற்பத்தியில் ஆப்கானித்தான், 1991களில் 1,782 மெட்ரிக் டன் உற்பத்தி செய்து உலகில் முதலாவதாக இருந்தது.  

2001ல் ஆப்கானிஸ்தானில் தாலிபானிகளின் ஆட்சிக் காலத்தில் அபினியின் உற்பத்தி பெருமளவு சரிந்ததது. மேலும் மருத்துவப் பயன்பாட்டிற்குமான கஞ்சா செடிகளை வளர்ப்பதில் ஆப்கானித்தான் முன்னிலை வகிக்கிறது.  

## வரலாறு
2007இல் உலக அளவில் உற்பத்தியான 9,000 டன் அபினியில், தங்கப் பிறை பிரதேசங்களில் மட்டும் 8,000 டன் உற்பத்தியானது.  

தங்க முக்கோணப் பகுதியை விட, 64% அளவில் தங்கப் பிறை நாடுகள் அபினியை சந்தையில் விற்றது. தங்கப் பிறைப் பகுதியிலிருந்து 2,500 டன் அபினை ஆப்பிரிக்கா, அமெரிக்கா மற்றும் ஐரோப்பிய நாடுகளுக்கும் மற்றும் உலக அளவில் 9.5 மில்லியன் அபின் பயன்பாட்டாளர்களுக்கு கள்ளச் சந்தையில் வணிகம் செய்துள்ளது.  

உலக அளவில் கள்ளத்தனமாக அபின் உற்பத்தியில், 23.5% மட்டுமே அனைத்து அரசுகளின் காவல்துறையால் கைப்பற்றப்பட்டுள்ளது.  

2008-இல் தங்கப் பிறைப் பகுதியில் உற்பத்தியாகும் அபினியில் 50% ஈரானில் மட்டுமே உற்பத்தியாகிறது. ஆப்கானிஸ்தானில் உற்பத்தியாகும் அபினியில் 7% மட்டுமே உள்நாட்டில் பயன்படுத்தப்படுகிறது.  

## இதனையும் காண்க
- அபினி
- தங்க முக்கோணம்
- அபின் பாவனை அடிப்படையில் நாடுகளின் பட்டியல்
- வளமான பிறை பிரதேசம்
# அலுமினியம் சல்பசிட்டேட்டு


**அலுமினியம் சல்பசிட்டேட்டு** *(Aluminium sulfacetate)* என்பது Al<sub>2</sub>SO<sub>4</sub>(CH<sub>3</sub>CO<sub>2</sub>)<sub>4</sub> என்ற வாய்ப்பாட்டைக் கொண்ட கனிம வேதியியல் சேர்மம் ஆகும் . குறிப்பாக இரும்பு, அலுமினியம் போன்ற பல்லிணைதிற உலோக அயனிகளை இது கொண்டுள்ளது . கார அலுமினியம் ஈரசிட்டேட்டு அல்லது அலுமினியம் சல்பசிட்டேட்டு, ஆகியவற்றின் கலவை பருத்தி, செல்லுலோசு இழை மற்றும் பட்டு ஆகியவற்ரின் மீது பயன்படுத்தப்படுகிறது. அலுமினியம் மூவசிட்டேட்டு அலிசாரின் சாயங்களுடன் சேர்க்கப்பட்டு நிற்ம் ஊன்றும் முகவராகப் பயன்படுகிறது . எம்பைரியூமா என்ற வேதியியல் மற்றும் மருத்துவச் சொல் வழக்கற்றுப் போனது. இச்சொல்லின் பொருள் தாவர மற்றும் விலங்குகளை எரிக்கும்போது உண்டாகும் மணம் மற்றும் சுவையுடன் தொடர்புடைய தார்மணம் என்பதைக் குறிக்கிறது. இந்நிறமூன்றியைத் தயாரிக்கும் போதும் பைரோலிக்னியசு அமிலம் எனப்படும் மர அமிலத்தைப் பயன்படுத்துவதால் இத்தகைய மணம் தோன்றுகிறது  

: &nbsp; + &nbsp; 3 &nbsp; &rarr; &nbsp; 2 &nbsp; + &nbsp; 3 .  
அசிட்டேட்டு அயனிகளை இடப்பெயர்ச்சி செய்து ஐதராக்சைடு அயனிகளை இடம்பெறச் செய்து Al2SO4(CH3CO2)4 - n(OH)n, என்ற கார அலுமினியம் சல்பசிட்டேட்டையும் தயாரிக்க முடியும். (n = 0) எனில் அலுமினியம் சல்பசிட்டேட்டும் (n = 4) எனில் அலுமினியம் சல்பேட்டு மற்றும் அலுமினியம் ஐதராக்சைடுகளின் இரட்டை உப்பும் (Al2SO4(OH)4) இறுதியாக விளைகின்றன. அலுமினியம் சல்பேட்டின் நீரேற்றுகள் மற்றும் ஈய அசிட்டேட்டுகளிலிருந்தும் அலுமினியம் சல்பசிட்டேட்டு தயாரிக்கப்படுகிறது:  

: &nbsp; + &nbsp; 2 &nbsp; &rarr; &nbsp; &nbsp; + &nbsp; 2 &nbsp; + &nbsp; 24  
n = 1 மற்றும் n = 2 ஆக உள்ள நிகழ்வுகளில் உரிய வினைப்பொருளுடன் சோடியம் பைகார்பனேட்டை உபயோகித்து கார அலுமினியம் சல்பசிட்டேட்டுகள் உருவாக்கப்படுகின்றன:.  
:2 &nbsp; + &nbsp; 3 &nbsp; + &nbsp; 2 &nbsp; &rarr; &nbsp; &nbsp; + &nbsp; 3 &nbsp; + &nbsp; &nbsp; + &nbsp; 2 &nbsp; + &nbsp; 45  
: &nbsp; + &nbsp; &nbsp; + &nbsp; 2 &nbsp; &rarr; &nbsp; &nbsp; + &nbsp; &nbsp; + &nbsp; &nbsp; + &nbsp; 2 &nbsp; + &nbsp; 21  
n = 3 ஆக உள்ள நிகழ்வுகளில் ஈய அசிட்டேட்டுக்குப் பதிலாக சோடியம் பைகார்பனேட்டுடன் அசிட்டிக் அமிலத்தைப் பயன்படுத்தி கார அலுமினியம் சல்பசிட்டேட்டே தயாரிக்கப்படுகிறது  

: &nbsp; + &nbsp; &nbsp; + &nbsp; 4 &nbsp; &rarr; &nbsp; &nbsp; + &nbsp; 2 &nbsp; + &nbsp; &nbsp; + &nbsp; 19 .
# சுண்ணாம்புக் கரடு

, பிரான்சு]]  
, உலர்கனிமங்கள் தவிர்த்து)]]  

, எசுப்பானியா]]  
, வியட்நாம்]]  

**சுண்ணக்கரடு** (*Karst*) சுண்ணக்கல், தொலமைற்று, ஜிப்சம் போன்ற நீரில் கரையக்கூடிய பாறைகளால் உருவான நிலவமைப்பாகும். இத்தகைய நிலவமைப்பில் நிலத்தடி கால்வாய்களும் புதைகுழிகளும் குகைகளும் காணப்படுகின்றன. சரியான வானிலை யமைந்தால் படிகப்பாறை போன்ற வானிலை தாங்கும் பாறைகளிலும் உருவாவது ஆவணப்படுத்தப்பட்டுள்ளது. நிலத்தடி வடிகால்கள் இருப்பதால் மேற்புறத்தில் ஆறுகள், ஏரிகள் போன்ற நீர்நிலைகள் குறைவாக இருக்கும்.  

சுண்ணக்கல் கரடுகளைக் குறித்த ஆய்வுகள் பெட்ரோலிய புவிப்பொதியியலில் முதனைமையாகின்றன; உலகின் எண்ணெய் சேமிப்பில் 50% வரையில் இத்தகைய நிலவமைப்புகளில் அமைந்துள்ளன.
# குருக்கத்தி

நாகப்பட்டினம் மாவட்டத்தின், கீழ்வேளுர் ஒன்றியத்தில் குருக்கத்தி கிராமம் உள்ளது. இது திருவாருர்- நாகப்பட்டினம் முக்கிய வழிச்சாலையில் அமைந்துள்ளது. குருக்கத்தியில் நாகப்பட்டின மாவட்டத்திற்குரிய மாவட்ட ஆசிரியர் கல்வி மற்றும் பயிற்சி நிறுவனமும், அரசு மேல்நிலைப்பள்ளியும் அமைந்துள்ளன.  

குருக்கத்தி என்னும் மலரும் உள்ளது. இது மாதவி என்னும் மலரைக் குறிக்கும்  

## வெளிப்பார்வை
1. குருகு - குருக்கத்திக் கொடி - மாதவி கொடி
1. குருக்கத்தி இலை பூ
1. குருக்கத்தி மலர் - பரிபாடல் 12
# தாம் இலுவாங் நாங் நோன்



**தாம் இலுவாங் நாங் நோன்** (*Tham Luang Nang Non*, ) வடக்கு தாய்லாந்தில், சியாங் ராய் மாகாணத்தின், மோய் சாய் மாவட்டத்தில் உள்ள *போங் பா* சிற்றூரருகே உள்ள தாம் இலுவாங்-குன் நாம் நாங் நோன் வனப்பூங்காவிலுள்ள சுண்ணக்கரட்டு குகையமைப்பாகும். இது மியான்மர் எல்லையில் உள்ள தோய் நாங் நோன் மலைத்தொடர் கீழே அமைந்துள்ளது.  

இக்குகை சூலை 2, 2018 முதல் உலகளவில் பெரும் ஈர்ப்பைப் பெற்றது; இக்குகையில் இளையோர் காற்பந்தாட்ட அணியின் 12 சிறுவர்களும் அவர்களது உதவிப் பயிற்சியாளரும் குகையின் ஆழ்பகுதியில் சிக்கிக் கொண்டனர். சூன் 23, 2018 அன்று ஏற்பட்ட பருவமழை வெள்ளத்தால் இவ்வாறு சிக்கிக்கொண்டனர். சூலை 10 அன்று இவர்கள் அனைவரும் பாதுகாப்பாக மீட்கப்பட்டனர். இம்முயற்சியில் தாய்லாந்தின் மீட்பு மூழ்காளர் ஒருவர் உயிரிழந்தார்.  

## இதனையும் காண்க
- தாம் இலுவாங் குகை மீட்பு
- மோய் சாய் மாவட்டம்